Þá er komið að því að skoða efri hluta deildarinnar samkvæmt spánni okkar . Eins og sést í fyrri pistlinum teljum við ekki mikið muni skilja milli neðri liðanna og sovleiðis má segja að haldi áfram allt upp í 10. sætið og spáin bendir til þess að mörg lið getið dregist niður í fallbaráttuna . Þau efstu níu teljum við munu skera sig úr og þrjú efstu nokkuð afgerandi . Eftir að hafa bjargað sér frá falli á lokasprettinum í fyrra teljum við Mark Hughes ná að sigla Suður-Lundúnaliðinu upp í miðja deild . Með kaupum á reynslumiklum leikmönnum eins og Park , Green , Bosingwa Nelsen og Andrew Johnson ætlar hann að reyna að stabílisera liðið í efstu deild . Það að Joey Barton verði ekki í kringum þá með vitleysislátum ætti að hjálpa til . Hughes verður ekki í fallbaráttu en mun ekki blanda sér í efri hlutann heldur . Lykilmaður : Adel Taarabt ( sóknarmaður ) Hér skiptir töluvert um gír , 11 stigum munar í spánni okkar á liðinu í 10. og 9. sæti . Martin O’Neill er sjóaður í átökum Úrvalsdeildarinnar og við teljum hann hafa það sem þarf til að skila sínu liði í efri hluta deildarinnar . Hann er varnarsinnaður þjálfari og meistari í að búa til lið sem erfitt er að vinna en ná þó aldrei afburðaárangri . Eitt slíkt tímabil er framundan , liðið siglir lygnan sjó en nær ekki að blanda sér í baráttu um Evrópusæti heldur . Þeir hafa lítið styrkt sig í sumar en við teljum að svo muni verða áður en glugginn lokar . Rétt ofan við Sunderland , litli bróðir á Merseyside og smáliðið Everton . Það er ekki með mikilli gleði í hjarta sem við stillum Blánefjunum svo ofarlega og það er bara vegna framkvæmdastjórans , David Moyes , sem við höfum á þeim trú . Hann virðist alltaf ná að jaxlast með liðið í efri helminginn , daðra við Evrópusæti en ná því svo ekki . Gleðiefni er að Tim Cahill er farinn en í staðin mætir Pienaar aftur til leiks . Viðbúið er að þeir eyði söluvirði Jack Rodwell í nokkra minni spámenn , tudda jafnvel , sem munu falla að leikstílnum . Sleggjuspáin er svo í boði KAR sem telur Jelavic vinna gullskóinn í ár ! Riinn í Norðaustri fær sjöunda sætið í spánni okkar eftir slag við liðin rétt neðan við þá . Newcastle er risaklúbbur sem náði í marga knáa leikmenn fyrir og á síðustu leiktíð , en þeir eru ansi margir tæpir á höfði svo að það gæti brugðið til beggja vona þar sem þeir búa ekki yfir mikilli breidd . Þó reiknum við með að þeir fjárfesti meir fyrir 1. september og verði með svipaðri frammistöðu og í fyrra í baráttu um Evrópusæti fram að lokum , auk þess sem þeir muni ná langt í einni bikarkeppnanna . Lykilmaður : Yohan Cabaye ( miðjumaður ) Svo magnað sem það er þá erum við félagarnir allir sammála um lokastöðu Tottenham , setjum þá allir í 6. sætið . Liðið er samt eitt stóru spurningamerkjanna . Mikið mun ráðast af því hvernig Modric-málið fer auk þess sem Spursarar verða að fá minnst einn alvöru senter inn í hópinn . Þeir ættu að hafa gert góð kaup í Gylfa Sig og Vertongen en betur má ef duga skal . Vilas Boas er undir stóru stækkunargleri og þarf að læra af mistökum sínum frá Chelsea-verunni . En skothelt 6. sæti nokkuð örugglega fyrir ofan Newcastle – sem yrði vonbrigði á White Hart Lane þar sem stefnt er að meistaradeildarsæti . Arsenal lendir í fimmta sæti , töluvert ofan við nágranna sína , en missa af Meistaradeildarsæti . Allt mun standa og falla með því hvort áhættan með að selja Van Persie til United og kaupa Podolski , Giraud og Cazorla í staðinn mun ganga upp . Wenger hefur aldrei leikið þennan leik áður , að kaupa marga reynda leikmenn , og það eitt og sér bendir til að pressa sé á að ná árangri á Emirates . Þrátt fyrir allt þá hefur Frakkinn knái alltaf skilað árangri og við erum því nokkuð djarfir að telja það klikka í vetur , en það teljum við verða engu að síður , skarð lykilmanna síðustu ára sé of stórt að þessu sinni ! Lykilmaður : Santi Cazorla ( sóknarmaður ) Meistaradeildarséns á markatölu ! Er það ekki málið ? Strax sést að við höfum ekki allir trú á þessu sæti og töldum einhverjir Arsenal myndu troðast yfir okkur . En bjartsýnin er við völd , við höfum allir trú á Rodgers og að liðið eigi ýmislegt inni frá í fyrra . Mikið mun ráðast á því hversu hratt menn ná að laga sig að nýjum áherslum og að okkar bestu leikmenn nái heilu tímabili . Við treystum á að svo verði og við grátum gleðitárum í maí yfir því að vera aftur komin heim í Meistaradeildina ! Lykilmaður : Luis Suarez ( sóknarmaður ) 3. sæti : Chelsea 92 stig Evrópu - og FA-bikarmeistarar Chelsea enda í þriðja sæti hjá okkur . Þeir hafa verslað all rosalega í sumar og viðbúið að þeir séu ekki hættir . Við höfum trú á því að Di Matteo skríði upp úr skotgröfunum og nýti þessa fáránlega góðu sóknarlínu sem hann býr yfir og droppi Stoketaktíkinni . Þó er viðbúið að þeir byrji hægt þar sem nýir menn þurfa tíma og liðið átti ekki auðvelt í deildinni heima fyrir undir vorið . Um leið og stöðugleiki næst í mannskapinn tikkar vélin í gang og endar í 3. sæti en liðið mun vinna bikar , hvort sem það verður í Evrópu , HM eða heimafyrir . En Di Matteo heldur ekki djobbinu nema að skila EPL eða CL-titli ! Lykilmaður : Juan Mata ( sóknarmaður ) United svíður 2. sætið í deildinni í fyrra . Það skulum við öll átta okkur á ! Gríðarleg fjárhæð lögð út til að kaupa Robin Van Persie í framhaldi af klókum kaupum á Kagawa sýnir að Rauðnefur gamli ætlar sér ekki að standa áreinslulaust hjá ! En við teljum að þetta muni ekki duga þeim gamla þó að viðbúið sé að þeir eigi eftir að versla meira í ágúst . Stóra spurningin verður varnarleikurinn , Rio er að verða bestur á twitter og Jones og Smalling ekki alveg tilbúnir , Evans ekki nógu góður . Þeir munu því þurfa að reiða sig á að Vidic karlinn muni koma heill til baka úr meiðslum og stjórna varnarleiknum af festu . Það teljum við ekki munu duga þeim til sigurs heimafyrir , en sjáum þá alveg ná árangri í Evrópu , því miður ! Lykilmaður : Nemanja Vidic ( varnarmaður ) 1. sæti : Manchester City 100 stig Fullt hús stiga ! Segir allt sem segja þarf . Besti leikmannahópur í Englandi sem braut ísinn í fyrra og kemur reynslunni ríkari inn i mótið . Lið stútfullt af gæðum og Mancini að ná að fóta sig sem stjóri . Eina sem gæti vafist fyrir þeim er ef Meistaradeildin þvælist fyrir þeim og pressan að vera meistarar . Við aftur á móti erum allir á því að það muni ekki gerast , stórstjörnurnar muni stilla saman strengi og endurheimta titil sinn nokkuð auðveldlega , knúnir af varnarleik Hart , Kompany og Toure og sóknarleik Silva , Tevez og Aguero . Lykilmaður : Yaya Toure ( miðjumaður ) Þannig fór það , nú er bara að bíða spennt eftir kickoff á eftir og sjá svo í vor hvort eitthvað vit var í þessari spá okkar ! Ég er frekar svartsýnn á tímabilið . Finnst vanta allt kjöt á beinin í liðinu , sérstaklega vængjunum . Frábær kjarni er í liðinu Reina , Skrtel , Agger , Lucas , Gerrard , Suarez … en restin er klössunum fyrir neðan . En fyrst að tímabilið er ekki byrjað tippa ég á 3 - 0 sigur í dag og 1. sæti í vor … ekki spurning ! ps . finnst ennþá grátlegt að ekki eigi að nota Carroll í byrjunarliði . 35 milljóna króna maður settur út í kuldann útaf nýju leikkerfi . Veit að það er ömurleg vinnsla í Carroll en Suarez getur spilað allstaðar frammi og þarf ekki að taka stöðuna hans . Djíses . Voðalega eru kollegar mínir bjartsýnir á gengi Liverpool . Ég setti Liverpool í 5. sæti en þeir hafa sett það í 4. sæti og einhverjir enn ofar til að lyfta liðinu upp fyrir Arsenal overall . Hér er mín spá , svo henni sé haldið til haga : Man City – Sé hin liðin einfaldlega ekki gera nóg til að velta þeim úr sessi . Utd hafa SAF en vantar leikmenn , Chelsea hafa leikmenn en vantar þjálfara . Chelsea – Þeir hafa keypt rosalega í sumar . Það nægir þeim ekki í titil en nálægt því . Man Utd – alls ekki einhver hrakspá , en SAF getur ekki gert kraftaverk endalaust . Standa sig betur í Evrópu en á Englandi í vetur . Arsenal – Fjögur efstu skilja sig frá rest og berjast öll um titilinn , því miður . Arsenal verða mikið betri en síðasta vetur . Liverpool – Við förum upp fyrir Newcastle og Spurs frá því í fyrra en ekki nógu nálægt 4. sætinu . 5. sæti en þó nokkrum stigum frá 4 . Tottenham – Villas Boas er jafn óskrifað blað og Rodgers og ég er að veðja á að betra tímabil hjá okkur en í fyrra og verra tímabil hjá þeim en í fyrra verði nóg til að við förum upp fyrir þá . Everton – Byrja illa , enda vel eins og venjulega . Hafa styrkt sig aðeins í sumar , aldrei þessu vant . Jelavic fær gullskóinn í ár , sleggjuspá sumarsins ! Sunderland – Martin O’Neill kann að skila liðum upp í efri hlutann . Newcastle – Þeir eiga ekki jafn góða leiktíð og í fyrra . Mikið af villtum egóum í leikmannahópnum . Demba Ba og Ben Arfa vilja fara í janúar , o.sv.frv. Fulham – Martin Jol enn að spila undir pari með þetta litla lið . Swansea – Skjótið mig en ég hef trú á Laudrup , jafnvel þótt hann missi leikmenn . West Ham – Sam Allardyce kann þá list að halda botnliðum uppi betur en flestir og endurtekur leikinn í vetur . QPR – Hafa eytt háum upphæðum og Hughes kann á Úrvalsdeildina . Ekki í fallbaráttu en ekki mikið meira . W.B.A. – Svipað og QPR , eru nógu góðir til að halda sér uppi en ekki mikið meira . Stoke City – Bara á pari . Þeir eru 12. - 17. sætis klúbbur og halda því áfram . Aston Villa – Lambert er flottur en Villa eru selling club þessa dagana . Enginn vöxtur í gangi þar . Reading – Halda sér uppi í dramatík á lokadegi . Southampton – Þekki þá ekki nógu vel en ég held að eitt af nýliðunum falli og það verða þeir , því miður . Wigan – Þetta er svona þriðja eða fjórða árið í röð sem ég spái þeim falli og nú er komið að því . Menn redda sér ekki endalaust með ótrúlegum endaspretti . Falla . Norwich – Lambert gerði kraftaverk með þá í fyrra en er farinn og þeir fara lóðrétt niður . E.s. – Ég vona að reverse-jinxið mitt virki . Jelavic skoraði óþarflega mikið fyrir Everton í fyrra þannig að ég ákvað að spá honum gullskónum í ár til að slökkva endanlega í honum , enda þekktur fyrir að hafa ekki hundsvit á framherjum og markaskorun . 🙂 Svona hljóðaði póstur frá mér um þessi sæti 1 . Man City Búnir að brjóta ísinn og líklega með besta liðið og róta hvað minnst í hópnum hjá sér . Tevez ruglið er líklega búið og hann sem leikmaður styrkir þá gríðarlega . Hreyggsúlan , Hart , Kompany , Toure og sóknarlínan eins og hún leggur sig er ein sú besta í boltanum og þá á eftir að telja upp alla hina leikmenn liðsins . Meistaradeildin gæti truflað þá aðeins og þjálfarinn röflað yfir litlum leikmannahópi en þeir eru of sterkir í dag . 2 . Man Utd Rétt á eftir City og það er í raun erfitt að spá svona áður en leikmannaglugginn lokar . Á síðasta ári voru þeir þrátt fyrir mikil meiðsli í hópnum mínútu frá því að vinna titilinn . Stærsta bæting þeirra í ár verður endurkoma Vidic í vörnina en á móti er Ferdinand ekkert að verða yngri og óvíst hvort Smalling eða Jones fylli skarð Rio strax . Cleverley kemur líka aftur sem eru góðar fréttir fyrir þá og jafnvel Fletcher meira að segja . Kagawa gæti verið púsl sem þá hefur vantað og tekur ( ásamt Cleverley ) líklega margar mínútur af Scholes og Giggs . Svo eru þeir að landa Van Persie og ef hann heldur uppteknum hætti frá því í fyrra geta þeir hreinlega unnið allt sem þeir keppa um . Engu að síður fleiri breytingar á United liðinu og ekki eins góðir í öllum stöðum eins og City . 3 . Chelsea Þeir eru bara búnir að eyða of miklu og með of gott lið til að enda neðar , hef samt mjög litla trú á stjóranum og get alveg séð þá enda neðar . Sóknarlínan hjá þeim er út úr kortinu fáránleg jafnvel þú Drogba sé farinn en ef RDM ætlar að fara spila sóknarbolta í ár er það mikil breyting frá þessum Stoke bolta sem þeir enduðu tímabilið í fyrra með . 4 . Liverpool Fuck it verum bjartsýn . Tippa á að Rodgers takist ætlunarverkið smá af óskhyggju frekar en trú . Það þarf þó margt að ganga upp og styrkja þarf hópinn sem ég hef alveg trú á að gerist fyrir lok gluggans . Hef trú á þessu leikkerfi sem verið er að innleiða og held að það verði fjandanum erfiðara og orkufrekara að ná af okkur boltanum . 5 . Arsenal Byrjaði með þá í þriðja sæti í þessari spá en enda hér . RVP farinn og Giroud og Podolski fylla það skarð ekki . Carzorla held ég að passi vel inn í Arsenal en ég held engu að síður að þetta sé smá ofmetinn leikaður og langar að sjá hann sanna sig á Englandi . Risarnir á Spáni létu hann a.m.k. vera . Song gæti farið eins og RVP og þá er hola á miðjunni . Wilshere er einnig frá fram í Okt. Hef engu að síður ekki einu sinni trú á þessari spá hjá mér sjálfur því Wenger skilar alltaf sínu . 6 . Tottenham Þetta er risa tímabil hjá Spurs , krafan er meistaradeild og ekkert annað . Þeir eru á svipuðu róli og við og ef eitthvað er held ég að Liverpool sé ansi nálægt því að ná Spurs aftur eftir dífuna sem kom í kjölfar endaspretts fyrri eigenda . Hef ágæta trú á AVB en ég held að hann nái ekki að toppa Redknapp , ekki á þessu tímabili a.m.k. þó ég sé nokkuð viss um að Spurs sé ekki að tjalda til einnar nætur með hann eins og Chelsea gerði . 7 . Newcastle Held að þeir séu að gera ansi margt rétt í rekstri klúbbsins sem hljómar fráránlega og stimpli sig inn í efri hluta töflunnar . 8 . Everton Moyes eins og Wenger skilar sínu liði á sinn stað . Hann er með góða sóknarmenn og ég held að hann fylli skrað Rodwell mjög fljótt og fari létt með að nýta þann aur sem hann fær fyrir hann . 9 . Sunderland Martin O´Neill er eina ástæðan fyrir því að ég spái þeim svona „ ofarlega “ . Hann er miklu ferskari og betri stjóri en Steve Bruce og nær að blása lífi í þetta lið eins og hann gerði í fyrra . Sunderland er með góðan hóp sem er spes enda bara 11 að fara spila allt þetta season . 10 . QPR Huges nær að koma QPR liðinu á nokkuð lygnan sjó og þeir bæta síðasta tímabil verulega . Búnir að skipta um markmann sem verður það mikilvægasta hjá þeim í ár . Hvaða eruð þið a spá utd fyrir ofan chelsea arsenal , city og okkur ? ekki með vitund betri mannskap en þessi lið . Ég er að segja ykkur það að núna er sá gamli búinn með sýna heppni og sitt vald á FA . allir farnir að lesa hvernig hans árangur er til kominn ! Núna verður þetta ár okkar þó svo að byrjunin hafi ekki verið góð . en af botninum er spyrnan best !